ભારતનું ફોરેક્સ રિઝર્વ એપ્રિલમાં 426.1 અબજ ડોલર હતું, જે ઓગસ્ટમાં ઘટીને 401.3 અબજ ડોલર થઈ છે. તેનું કારણ ભારતના બોન્ડ માર્કેટમાં એફઆઇઆઇની વેચવાલી, આરબીઆઇનો સપ્લાય અને આયાતનો ઊંચો ખર્ચ છે. આ તમામ પરિબળોને ધ્યાનમાં રાખીને રિઝર્વ બેન્ક નજીકના ગાળામાં વ્યાજદરમાં વધારો કરવાની વિચારણા કરે તેવી ધારણા છે. તેનાથી કરન્સી માર્કેટને થોડો સપોર્ટ મળશે. જોકે તેનાથી શેરબજારને નજીકના ગાળામાં અસર થવાની ધારણા છે.